Document ID: 32008R0458

REGULAMENTUL (CE) NR. 458/2008 AL COMISIEI
din 26 mai 2008
de modificare a Regulamentului (CE) nr. 2368/2002 al Consiliului de punere în aplicare a sistemului de certificare pentru Procesul Kimberley privind comerțul internațional cu diamante brute
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2368/2002 al Consiliului din 20 decembrie 2002 de punere în aplicare a sistemului de certificare pentru Procesul Kimberley privind comerțul internațional cu diamante brute (1), în special articolele 19 și 20,
întrucât:
(1)
Prin avizul din 20 noiembrie 2007, președinția sistemului de certificare pentru Procesul Kimberley a decis să includă Republica Congo pe lista participanților începând cu 8 noiembrie 2007.
(2)
Anexa II trebuie modificată în consecință.
(3)
Bulgaria, Germania și România au informat Comisia despre modificarea datelor de contact cu privire la autoritățile lor comunitare.
(4)
Anexa III trebuie modificată în consecință,
ADOPTĂ PREZENTUL REGULAMENT:
Articolul 1
Anexa II la Regulamentul (CE) nr. 2368/2002 se înlocuiește cu anexa I la prezentul regulament.
Articolul 2
Anexa III la Regulamentul (CE) nr. 2368/2002 se înlocuiește cu anexa II la prezentul regulament.
Articolul 3
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 26 mai 2008.

Labels: 10
14
7
3
18